ສະມາຊິກ ສະພາແຫ່ງຊາດ ຈະກວດກາ ການປະຕິບັດ ກ່ຽວກັບ ຄວາມສະເໝີພາບ ລະຫວ່າງ ຍິງ-ຊາຍ ຢ່າງໃກ້ຊິດ.
ຈຸດເນັ້ນໜັກໃນການກວດກາ ລວມມີ ການລົບລ້າງທຸກການຈຳແນກຕໍ່ຜູ້ຍິງ, ການກຳຈັດທຸກຮູບແບບຂອງການ ໃຊ້ຄວາມຮຸນແຮງຕໍ່ແມ່ຍິງ ແລະ ອື່ນໆ.
ສະມາຊິກເພດຍິງໃນສະພາແຫ່ງຊາດ ແລະ ສະພາປະຊາຊົນຂັ້ນແຂວງໃນທົ່ວປະເທດ ລາວ ຈະກວດກາການຈັດຕັ້ງປະຕິບັດເປົ້າໝາຍການພັດທະນາເພື່ອຄວາມສະເໝີພາບ ລະຫວ່າງ ຍິງ-ຊາຍ ຢ່າງໃກ້ຊິດ ທ່ານນາງ ທັດສະດາ ແສງສຸລິຍາ ປະທານຄະນະສະມາຊິກເພດຍິງຂອງສະພາແຫ່ງ ຊາດ ລາວ ຊຸດທີ 8 ຖະແຫຼງວ່າ ເພື່ອເປັນການສ້າງຄວາມເຂັ້່ມແຂງໃຫ້ກັບແມ່ຍິງ ລາວ, ບັນດາສະມາຊິກສະພາແຫ່ງຊາດເພດຍິງ ແລະ ສະມາຊິກສະພາປະຊາຊົນ ເພດຍິງຂັ້ນແຂວງ ລະເລັງໃສ່ຕິດຕາມກວດກາການຈັດຕັ້ງປະຕິບັດເປົ້າໝາຍການພັດ ທະນາ ເພື່ອຄວາມສະເໝີພາບລະຫວ່າງ ຍິງ-ຊາຍ ຢ່າງໃກ້ຊິດໃນທົ່ວປະເທດ ທັງນີ້ໂດຍຈະເນັ້ນໜັກການກວດກາໃນ 6 ດ້ານດ້ວຍກັນຄື ການລົບລ້າງທຸກການຈຳ ແນກຕໍ່ຜູ້ຍິງ, ການກຳຈັດທຸກຮູບແບບຂອງການໃຊ້ຄວາມຮຸນແຮງຕໍ່ແມ່ຍິງ, ການກຳ ຈັດການຄ້າມະນຸດ ແລະ ການຂູດຮີດທາງເພດທຸກຮູບແບບ, ການກຳຈັດທຸຸກການກະ ທຳທີ່ເປັນອັນຕະລາຍຕໍ່ແມ່ຍິງເຊັ່ນ ການແຕ່ງງານກ່ອນໄວອັນຄວນ ແລະ ການບັງ ຄັບໃຫ້ແຕ່ງງານເປັນຕົ້ນ ການຕອບສະໜອງດ້ານບໍລິການທາງສັງຄົມ ແລະ ນະໂຍ ບາຍການປົກປ້ອງ-ສົ່ງເສີມໃຫ້ມີຄວາມຮັບຜິດຊອບຮ່ວມກັນພາຍໃນຄົວເຮືອນ ແລະ ການຮັບປະກັນໃຫ້ແມ່ຍິງມີສ່ວນຮ່ວມຢ່າງເຕັມສ່ວນ ແລະ ເທົ່າທຽມກັບຜູ້ຊາຍໃນ ລະດັບການຕັດສິນໃຈທາງການເມືອງ, ເສດຖະກິດ ແລະ ຊີວິດການເປັນຢູ່ໃນສັງຄົມ ຫາກແຕ່ວ່າການທີ່ຈະສາມາດບັນລຸໄດ້ຕາມເປົ້າໝາຍດັ່ງກ່າວ ກໍບໍ່ແມ່ນເລື່ອງງ່າຍ ເພາະວ່າ ຍັງມີການຮັບຮູ້ ແລະ ຄວາມເຂົ້າໃຈຕໍ່ບົດບາດ ແລະ ຄວາມສະເໝີພາບລະ ຫວ່າງ ຍິງ-ຊາຍທີ່ແຕກຕ່າງກັນເກີດຂຶ້ນໃນສັງຄົມ ລາວ ຢ່າງກວ້າງຂວາງ ໂດຍສະ ເພາະແມ່ນໃນເຂດຊົນນະບົດນັ້ນຍັງມີປະຊາຊົນບັນດາເຜົ່າຈຳນວນບໍ່ນ້ອຍ ທີ່ບໍ່ຮັບຮູ້ ແລະ ບໍ່ເຂົ້າໃຈ ກ່ຽວກັບການພັດທະນາເພື່ອຄວາມສະເໝີພາບລະຫວ່າງຍິງ-ຊາຍ ດັ່ງທີ່ທ່ານ ຄຳບຸນໜັກ ໄຊຍະນົນ ລັດຖະມົນຕີຊ່ວຍວ່າການກະຊວງກະສິກຳ-ປ່າໄມ້ ໄດ້ຢືນຢັນວ່າ "ກ່ຽວກັບກົດໝາຍນີ້ ພວກເຮົາກະພະຍາຍາມອະທິບາຍໃຫ້ເຂົາເຈົ້າ ເພາະວ່າຈຳ ນວນນຶ່ງກະບໍ່ທັນເຂົ້າໃນວ່າອັນໃດແມ່ນໃຊ້ຄວາມຮຸນແຮງຕໍ່ແມ່ຍິງຕໍ່ເດັກ ເພາະວ່າ ບາງເທື່ອຢູ່ຊົນນະບົດບໍ່ຄືໃນເມືອງຄືເຮົາ ວຽກບາງອັນຊຶ່ງວ່າເຂົາເຈົ້າເປັນລູກຊາວນາ ກະແນ່ນອນລູກເຂົາເຈົ້າກໍຕ້ອງໄດ້ດຳນາຫັ້ນແລະ ຄັນເຮົາບໍ່ເຂົ້າໃຈວ່າອັນນັ້ນແມ່ນ ພື້ນຖານການສ້າງອາຊີບໃຫ້ເຂົາເຈົ້າໃນອະນາຄົດ ເຂົາເຈົ້າກໍຈະປ່ຽນອາຊີບຊາວນາ ໃນອະນາຄົດ " ທ່ານນາງ ອິນລາວັນ ແກ້ວບຸນພັນ ປະທານສະຫະພັນແມ່ນຍິງ ລາວ ຢືນຢັນວ່າເປົ້າ ໝາຍທີ່ສຳຄັນໃນການພັດທະນາຄວາມສະເໝີພາບລະຫວ່າງ ຍິງ-ຊາຍ ທີ່ຕິດພັນ ກັບການພັດທະນາປະເທດ ຍັງໄດ້ແນໃສ່ການພັດທະນາຄວາມສະເໝີພາບລະຫວ່າງ ຍິງ-ຊາຍ ທີ່ຢູ່ໃນວົງການພັກ-ລັດ ທີ່ໄດ້ວາງເປົ້າໝາຍການຈັດຕັ້ງປະຕິບັດເຖິງປີ 2020 ກໍຄືການສົ່ງເສີມໃຫ້ແມ່ຍິງ ລາວ ມີສ່ວນຮ່ວມໃນບົດບາດ ແລະ ຕຳແໜ່ງຕ່າງໆ ທັງໃນຄະນະລັດຖະບານ ແລະ ສະພາແຫ່ງຊາດໃຫ້ໄດ້ບໍ່ໜ້ອຍກວ່າ 20 ເປີເຊັນ ແລະ 30 ເປີເຊັນຂອງຕຳແໜ່ງໃນຄະນະລັດຖະບານ ແລະ ສະພາແຫ່ງຊາດຕາມລຳດັບ ທາງດ້ານຄະນະກຳມາທິການສົ່ງເສີມ ແລະ ຄຸ້ມຄອງສິດທິສະຕີ ແລະ ເດັກໃນອາຊຽນ ລາຍງານວ່າການຈັດຕັ້ງປະຕິບັດແຜນການພັດທະນາເພື່ອຄວາມສະເໝີພາບລະ ຫວ່າງ ຍິງ-ຊາຍ ໃນລາວ ນັບແຕ່ປີ 2003 ເປັນຕົ້ນມາມີຄວາມຄືບໜ້າໃນລະດັບທີ່ຕໍ່າ ຫຼາຍ ເພາະການຈັດຕັ້ງປະຕິບັດສ່ວນໃຫຍ່ເປັນງານດ້ານເອກະສານ ແລະ ພິທີການ ຕ່າງໆ ຊຶ່ງເຫັນໄດ້ຈາກການດັດແທ້ລັດຖະທຳມະນູນ ເພື່ອຢັ້ງຢືນເຖິງການເຄົາລົບຫຼັກ ສາກົນວ່າດ້ວຍຄວາມສະເໝີພາບລະຫວ່າງ ຍິງ-ຊາຍໃນປີ 2003 ຕາມດ້ວຍການບັງ ຄັບໃຊ້ກົດໝາຍວ່າດ້ວຍການພັດທະນາ ແລະ ຄຸ້ມຄອງແມ່ຍິງໃນປີ 2004 ການປະ ກາດເປົ້າໝາຍທີ່ຈະເພີ່ມບົດບາດທາງການເມືອງຂອງແມ່ຍິງໃຫ້ເຖິງ 30 ເປີເຊັນຂອງ ຕຳແໜ່ງທັງໝົດໃນປີ 2015 ແຕ່ກໍບໍ່ສາມາດປະຕິບັດໄດ້ຈິງ ຕົວຢ່າງກໍຄືມີແມ່ຍິງບໍ່ ເຖິງ 3 ເປີເຊັນທີ່ເປັນຜູ້ບໍລິຫານຂັ້ນສູງຢູ່ແຂວງເຊກອງໃນປັດຈຸບັນນີ້